麥道朗身體不適 今日全部坐騎要換人
2024年04月25日 09:50
東網電視
更多新聞短片
麥道朗今日身體不適,佢喺澳洲嘅坐騎全部要易配。(圖片:Getty Images)
周日沙田馬場舉行冠軍賽馬日,就有3場一級賽上演,今季喺香港攞到逾7000萬獎金嘅麥道朗,當然會嚟香港客串,佢除咗再次夥拍「浪漫勇士」力爭連贏3屆女皇盃外,亦會策騎「遨遊氣泡」跑冠軍一哩賽同埋為出戰主席短途獎嘅「嫡愛心」效力。其餘場次都有唔少實力坐騎,包括頭場「得勝多」、第3場「四喜鳥」、第4場「球星」、第6場「香港神駒」同埋尾場「星際快車」,全日獲8匹坐騎。
另外,麥道朗依家繼續於澳洲上陣,原本佢今日喺蘭域馬場肯辛頓賽道嘅賽事上陣,並有7匹坐騎,但今日澳洲新南威爾斯競賽小組宣布呢位好手因為身體不敵,因此今日未能出賽,所有坐騎悉數易配。不過,雖然今日有啲唔舒服,但睇番禮拜六麥道朗仍會繼續於南澳嘅萬富圍上陣兼跑一級賽,相信唔會繼佢周日來港構成太大影響。